ΚΑΝΟΝΙΣΜΟΣ (ΕΚ) αριθ. 2553/97 ΤΗΣ ΕΠΙΤΡΟΠΗΣ της 17ης Δεκεμβρίου 1997 για λεπτομέρειες έκδοσης πιστοποιητικών εισαγωγής όσον αφορά ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερπόντιων χωρών και εδαφών με την Ευρωπαϊκή Κοινότητα (1), όπως τροποποιήθηκε τελευταία από την απόφαση 97/803/ΕΚ (2),

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία με τον κανονισμό (ΕΚ) αριθ. 1599/96 (4), και ιδίως το άρθρο 13 παράγραφος 2 στοιχείο β),

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος των συναλλαγών που εφαρμόζονται για ορισμένα εμπορεύματα που προέρχονται από τη μεταποίηση γεωργικών προϊόντων (5), και ιδίως το άρθρο 7 παράγραφος 2,

Εκτιμώντας:

ότι το Συμβούλιο εξέδωσε, στις 24 Νοεμβρίου 1997, την απόφαση για αναθεώρηση της απόφασης 91/482/ΕΟΚ 7 ότι, δυνάμει του νέου άρθρου 108β της εν λόγω απόφασης, η σώρευση καταγωγής ΑΚΕ/ΥΧΕ γίνεται αποδεκτή για μια ετήσια ποσότητα 3 000 τόνων ζάχαρης όσον αφορά τα προϊόντα που υπάγονται στους κωδικούς ΣΟ 1701, 1702, 1703 και 1704 7

ότι πρέπει να καθοριστούν οι λεπτομέρειες έκδοσης των πιστοποιητικών εισαγωγής για τα προϊόντα που αναφέρονται στο άρθρο 108β της απόφασης 91/482/ΕΟΚ, για να επιτραπεί η εισαγωγή και οι έλεγχοι που είναι αναγκαίοι για το σκοπό αυτό, των ποσοτήτων που προβλέπονται στην εν λόγω απόφαση 7

ότι πρέπει να καθοριστεί ο κατάλογος των προϊόντων που περιέχουν ζάχαρη, όπως αναφέρονται στο άρθρο 108β της απόφασης 91/482/ΕΟΚ και στο πεδίο εφαρμογής των κανονισμών (ΕΟΚ) αριθ. 1785/81 και (ΕΚ) αριθ. 3448/93, και να θεσπισθεί για τα προϊόντα αυτά ένα ειδικό καθεστώς πιστοποιητικών 7

ότι πρέπει να εφαρμοσθούν οι διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), όπως τροποποιήθηκε τελευταία από τον κανονισμό (ΕΚ) αριθ. 1404/97 (7), με την επιφύλαξη των ειδικών διατάξεων του παρόντος κανονισμού 7 ότι οι λεπτομέρειες που θεσπίστηκαν με τον παρόντα κανονισμό είναι είτε συμπληρωματικές είτε λεπτομέρειες παρέκκλισης από τις διατάξεις του κανονισμού (ΕΟΚ) αριθ. 3719/88 7

ότι, για να εξασφαλισθεί μια ορθή διαχείριση, να αποφευχθούν οι κερδοσκοπίες και να επιτραπούν οι αποτελεσματικοί έλεγχοι, πρέπει να καθοριστούν οι λεπτομέρειες υποβολής των αιτήσεων για την έκδοση πιστοποιητικών 7 ότι πρέπει, κυρίως, οι αιτήσεις αυτές να περιλαμβάνουν την απόδειξη της συνήθους άσκησης του εμπορίου στον τομέα της ζάχαρης του αιτούντος, δήλωση απουσίας άλλων αιτήσεων για την χορήγηση πιστοποιητικού από το ίδιο άτομο και την απόδειξη της σύστασης εγγύησης για την εκτέλεση των υποχρεώσεων που απορρέουν από τα πιστοποιητικά 7

ότι πρέπει να καθοριστούν οι λεπτομέρειες συμπλήρωσης των διαφόρων τετραγωνιδίων του εντύπου αίτησης για την έκδοση πιστοποιητικών, καθώς και τα άλλα χαρακτηριστικά τους που είναι ειδικά για την εισαγωγή των προϊόντων, με βάση το άρθρο 108β της απόφασης 91/482/ΕΟΚ 7 ότι ιδιαίτερα πρέπει, για να εξασφαλισθεί η αυστηρή διαχείριση των εν λόγω εισαγωγών, να προβλεφθεί η έλλειψη δυνατότητας μεταβίβασης των δικαιωμάτων που απορρέουν από τα πιστοποιητικά, καθώς και η απαγόρευση της ελεύθερης κυκλοφορίας των ποσοτήτων των προϊόντων που υπερβαίνουν αυτές για τις οποίες έχει εκδοθεί το πιστοποιητικό 7

ότι πρέπει να προβλεφθεί ένα χρονοδιάγραμμα για την υποβολή των αιτήσεων και την έκδοση των πιστοποιητικών από τις αρμόδιες αρχές των κρατών μελών 7 ότι το χρονοδιάγραμμα αυτό πρέπει κυρίως να περιλαμβάνει μια προθεσμία κατά τη διάρκεια της οποίας τα κράτη μέλη ανακοινώνουν στην Επιτροπή τα στοιχεία που αφορούν τις αιτήσεις για την έκδοση πιστοποιητικών που έχουν υποβληθεί και η Επιτροπή καθορίζει, σε περίπτωση υπέρβασης της μέγιστης ποσότητας των 3 000 τόνων ανά έτος, ένα ενιαίο συντελεστή μείωσης 7 ότι ο συντελεστής αυτός μείωσης πρέπει να εφαρμόζεται από τα κράτη μέλη κατά την έκδοση των πιστοποιητικών εισαγωγής, για να μην υπάρχει δυνατότητα υπέρβασης της μέγιστης ποσότητας 7 ότι για να αποφευχθεί το ενδεχόμενο να πραγματοποιούν οι εμπορικοί φορείς μια ενέργεια, για την οποία μετά από την εφαρμογή του συντελεστή μείωσης, δεν έχουν πλέον ενδιαφέρον, πρέπει να προβλεφθεί η δυνατότητα, στην περίπτωση αυτή, να αποσύρουν την αίτησή τους για την έκδοση πιστοποιητικού με άμεση αποδέσμευση της εγγύησης 7 ότι, για να ληφθούν υπόψη οι προθεσμίες δημοσίευσης του παρόντος κανονισμού, πρέπει να καθοριστούν οι ειδικές προθεσμίες για την υποβολή των αιτήσεων και για την έκδοση των πιστοποιητικών εντός του Ιανουαρίου 1998 7

ότι, για να εξασφαλισθεί η αποτελεσματική εφαρμογή της απόφασης 97/803/ΕΚ από την έναρξη ισχύος της και να αποφευχθούν οι κερδοσκοπικές ενέργειες στην αγορά, πρέπει να προβλεφθούν μεταβατικές διατάξεις που αποβλέπουν στη θέσπιση απλοποιημένων κανόνων για την έκδοση των πιστοποιητικών, πριν την πλήρη εφαρμογή του καθεστώτος που προβλέπεται από τον παρόντα κανονισμό 7

ότι τα μέτρα που προβλέπονται στο παρόντα κανονισμό είναι σύμφωνα με τη γνώμη των επιτροπών διαχείρισης της ζάχαρης και των οριζόντιων θεμάτων που αφορούν τις συναλλαγές των μεταποιημένων γεωργικών προϊόντων που δεν υπάγονται στο παράρτημα ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η εισαγωγή των προϊόντων που αναφέρονται κατωτέρω στο πλαίσιο της σώρευσης καταγωγής ΑΚΕ/ΥΧΕ που προβλέπεται στο άρθρο 108β της απόφασης 91/482/ΕΟΚ, υποβάλλεται στην υποχρέωση υποβολής πιστοποιητικών εισαγωγής που εκδίδονται σύμφωνα με τις διατάξεις του παρόντος κανονισμού:

>ΘΕΣΗ ΠΗΝΑΚΑ>

2. Για τον καθορισμό των ποσοτήτων που μπορούν να απολαύουν του καθεστώτος σώρευσης καταγωγής ΑΚΕ/ΥΧΕ και μπορούν να εισαχθούν στην Κοινότητα με απαλλαγή από τους δασμούς εισαγωγής, γίνεται αναφορά στο τετράγωνο 22 του πιστοποιητικού εισαγωγής:

- για τον κωδικό ΣΟ 1701: στο προϊόν όπως είναι,

- για τους κωδικούς ΣΟ 1702 20, ΣΟ 1702 60 95, ΣΟ 1702 90 99, ΣΟ 1702 90 60 και ΣΟ 1702 90 71: στην περιεκτικότητα σε ζαχαρόζη του προϊόντος, συμπεριλαμβανομένης της περιεκτικότητας σε άλλες ζάχαρες που υπολογίζονται σε ζαχαρόζη, καθορισμένες σύμφωνα με την μέθοδο που πρβλέπεται στο άρθρο 5 παράγραφος 2 του κανονισμού (ΕΚ) αριθ. 1423/95 της Επιτροπής (8),

- για τους κωδικούς ΣΟ 1702 30 10, ΣΟ 1702 40 10, ΣΟ 1702 60 10 και ΣΟ 1702 90 30: στην περιεκτικότητα σε ξηρά ουσία του προϊόντος, καθορισμένη με τη μέθοδο που προβλέπεται στο άρθρο 5 παράγραφος 2 δεύτερο εδάφιο του κανονισμού (ΕΚ) αριθ. 1423/95,

- για τους κωδικούς ΣΟ 1702 60 80 και ΣΟ 1702 90 80: σε ισοδύναμο ζαχαρόζης του προϊόντος, που καθορίζεται με τη μέθοδο που προβλέπεται στο άρθρο 5 παράγραφος 4 του κανονισμού (ΕΚ) αριθ. 1423/95,

- για τον κωδικό ΣΟ 1703: στο προϊόν του ποιοτικού τύπου όπως ορίζεται στο άρθρο 1 του κανονισμού (ΕΟΚ) αριθ. 785/68 της Επιτροπής (9),

- για τον κωδικό ΣΟ 1704: στην περιεκτικότητα σε ζαχαρόζη του προϊόντος, που καθορίζεται μετά από εφαρμογή στο καθαρό βάρος του εν λόγω προϊόντος των ποσοστών που καθορίζονται στο παράρτημα.

3. Τα πιστοποιητικά εισαγωγής που εκδίδονται κατ' εφαρμογή του παρόντος κανονισμού αφορούν τον αύξοντα αριθμό 09.4096.

Άρθρο 2

1. Οι εισαγωγές των προϊόντων που αναφέρονται στο άρθρο 1 υπόκεινται στην υποχρέωση υποβολής του πιστοποιητικού εισαγωγής.

2. Ισχύουν, με την επιφύλαξη των ειδικών διατάξεων του παρόντος κανονισμού, οι διατάξεις του κανονισμού (ΕΟΚ) αριθ. 3719/88.

Άρθρο 3

1. Οι αιτήσεις για την έκδοση πιστοποιητικών εισαγωγής κατατίθενται στις αρμόδιες αρχές των κρατών μελών.

2. Η αίτηση για την έκδοση πιστοποιητικών εισαγωγής των προϊόντων που αναφέρονται στο άρθρο 1 αφορά ποσότητα ζάχαρης ίσης με 25 τόνους τουλάχιστον και με 3 000 τόνους κατ' ανώτατο όριο.

3. Η αίτηση για την έκδοση πιστοποιητικού εισαγωγής συνοδεύεται:

- από την απόδειξη ότι ο αιτών είναι φυσικό ή νομικό πρόσωπο που έχει ασκήσει τους τελευταίους έξι μήνες εμπορική δραστηριότητα στον τομέα της ζάχαρης,

- από γραπτή δήλωση του αιτούντος που πιστοποιεί ότι δεν υπέβαλε περισσότερες από μία αιτήσεις κατά την προθεσμία υποβολής των αιτήσεων. Σε περίπτωση που ο αιτών υποβάλει περισσότερες από μία αιτήσεις για την έκδοση πιστοποιητικού εισαγωγής, δεν γίνεται αποδεκτή καμία αίτηση,

- την απόδειξη ότι ο ενδιαφερόμενος έχει προβεί σε σύσταση εγγύησης που το ποσό της υπολογίζεται με βάση ποσοστό ίσο με 50 % του δασμού του κοινού δασμολογίου που ισχύει την ημέρα κατάθεσης της αίτησης.

Άρθρο 4

1. Η αίτηση για την έκδοση πιστοποιητικού και το πιστοποιητικό εισαγωγής περιέχουν τις ακόλουθες ενδείξεις:

α) στο τετράγωνο 7, η χώρα προέλευσης αναφέρεται και η ένδειξη «ναι» υπογραμμίζεται με σταυρό 7

β) στο τετράγωνο 8 αναφέρεται η χώρα προέλευσης και η ένδειξη «ναι» υπογραμμίζεται με σταυρό.

Το πιστοποιητικό εισαγωγής ισχύει μόνο για τα προϊόντα καταγωγής της χώρας που αναφέρεται στο εν λόγω τετράγωνο.

γ) στο τετράγωνο 20 του πιστοποιητικού, μία από τις εξής ενδείξεις:

- Exenciσn de derechos de importaciσn (Decisiσn 91/482/CEE, artνculo 101), nϊmero de orden 09.4096

- Fritages for importafgifter (artikel 101 i afgψrelse 91/482/EΨF), lψbenummer 09.4096

- Frei von Einfuhrabgaben "Zucker" (Beschluί 91/482/EWG, Artikel 101), Ordnungsnummer 09.4096

- Απαλλαγή από τον τελωνειακό δασμό (απόφαση 91/482/ΕΟΚ, άρθρο 101), αύξων αριθμός 09.4096

- Free from 'sugar` import duty (Decision 91/482/EEC, Article 101), serial number 09.4096

- Exemption du droit d'importation «sucre» (Dιcision 91/482/CEE, article 101), numιro d'ordre 09.4096

- Esenzione dal dazio all'importazione (Decisione 91/482/CEE, articolo 101), numero d'ordine 09.4096

- Vrij van invoerrechten "suiker" (Besluit 91/482/EEG, artikel 101), volgnummer 09.4096

- Isenηγo de direitos de importaηγo (Decisγo 91/482/CEE, artigo 101Ί), nϊmero de ordem 09.4096

- Vapaa tuontitulleista (pδδtφksen 91/482/ETY 101 artikla), jδrjestysnumero 09.4096

- Importtullfri (beslut 91/482/EEG, artikel 101), lφpnummer 09.4096.

2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από αυτή που αναφέρεται στα τετράγωνα 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στο τετράγωνο 19 του εν λόγω πιστοποιητικού.

3. Κατά παρέκκλιση από το άρθρο 9 του κανονισμού (ΕΟΚ) αριθ. 3719/88, τα δικαιώματα που απορρέουν από το πιστοποιητικό εισαγωγής δεν μεταβιβάζονται.

4. Η έννοια των «προϊόντων καταγωγής» για τους σκοπούς της εφαρμογής του παρόντος κανονισμού, καθώς και οι διοικητικές μέθοδοι που την αφορούν είναι αυτές που ορίζονται στο παράρτημα ΙΙ της απόφασης 91/482/ΕΟΚ.

Άρθρο 5

1. Οι αιτήσεις για την έκδοση πιστοποιητικών υποβάλλονται στην αρμόδια αρχή του κράτους μέλους εντός των πρώτων πέντε εργάσιμων ημερών του Ιανουαρίου, Απριλίου, Ιουλίου και Οκτωβρίου κάθε έτους.

2. Τα κράτη μέλη ανακοινώνουν στην Επιτροπή την έκτη εργάσιμη ημέρα κάθε μήνα που αναφέρεται στην παράγραφο 1:

α) τις ποσότητες των προϊόντων κατανεμημένες ανά κωδικούς ΣΟ σε οκτώ αριθμούς και ανά χώρα καταγωγής για τις οποίες έχουν υποβληθεί αιτήσεις για έκδοση πιστοποιητικών εισαγωγής με αναφορά των ημερομηνιών κατάθεσης των αιτήσεων 7

β) τις ποσότητες των προϊόντων κατανεμημένες ανά κωδικό ΣΟ σε οκτώ αριθμούς και ανά χώρα καταγωγής που αφορούν τα πιστοποιητικά εισαγωγής που δεν έχουν χρησιμοποιηθεί ή έχουν χρησιμοποιηθεί εν μέρει, που ανταποκρίνονται στη διαφορά μεταξύ των ποσοτήτων που αναφέρονται στο πίσω μέρος των πιστοποιητικών και αυτών για τις οποίες έχουν εκδοθεί τα πιστοποιητικά αυτά.

Εάν δεν έχει κατατεθεί καμία αίτηση για έκδοση πιστοποιητικού εισαγωγής σε ένα κράτος μέλος εντός της προθεσμίας που προβλέπεται στην παράγραφο 1, το εν λόγω κράτος μέλος ενημερώνει σχετικά την Επιτροπή εντός της προθεσμίας που αναφέρεται στο πρώτο εδάφιο.

3. Όταν οι αιτήσεις για την έκδοση πιστοποιητικών που αφορούν τα προϊόντα που αναφέρονται στο άρθρο 1, οδηγούν σε υπέρβαση της ετήσιας ποσότητας των 3 000 τόνων ζάχαρης, η Επιτροπή:

- εκδίδει κανονισμό που καθορίζει τον ενιαίο συντελεστή μείωσης που πρέπει να εφαρμοσθεί σε καθεμία από τις αιτήσεις που κατατέθηκαν εντός της προβλεπόμενης στην παράγραφο 5 προθεσμίας και

- αναστέλλει την κατάθεση των νέων αιτήσεων για το τρέχον έτος.

4. Για την εφαρμογή της παραγράφου 3, για τις ποσότητες για τις οποίες έχουν υποβληθεί αιτήσεις για την έκδοση πιστοποιητικών ισχύει κάθε τρίμηνο ένας ενιαίος συντελεστής μείωσης, ανάλογα με την ποσότητα ζάχαρης για την οποία δεν έχουν εισαχθεί τα προϊόντα που αναφέρονται στο άρθρο 1.

5. Τα πιστοποιητικά εισαγωγής εκδίδονται το αργότερο την δέκατη πέμπτη εργάσιμη ημέρα των μηνών που αναφέρονται στην παράγραφο 1.

6. Όταν η ποσότητα για την οποία εκδίδεται το πιστοποιητικό εισαγωγής είναι χαμηλότερη από την αιτούμενη ποσότητα, το ποσό της εγγύησης που αναφέρεται στο άρθρο 3 παράγραφος 3 τελευταία περίπτωση, μειώνεται ανάλογα.

7. Σε περίπτωση εφαρμογής της παραγράφου 3, η αίτηση για την έκδοση πιστοποιητικού μπορεί να αποσυρθεί εντός της προθεσμίας τριών εργάσιμων ημερών από τη δημοσίευση του κανονισμού που καθορίζει τον ενιαίο συντελεστή μείωσης. Η εγγύηση αποδεσμεύεται αμέσως.

8. Κατά παρέκκλιση των διατάξεων που περιέχονται στις παραγράφους 1, 2 και 5, για τον μήνα Ιανουάριο 1998 και μόνον, η προθεσμία για την υποβολή των αιτήσεων πιστοποιητικών, λήγει την Παρασκευή 16 Ιανουαρίου 1998 7 τα κράτη μέλη ανακοινώνουν στοιχεία τα οποία αναφέρονται στην παράγραφο 2 την Δευτέρα 19 Ιανουαρίου 1998 και τα πιστοποιητικά εκδίδονται την Παρασκευή 30 Ιανουαρίου 1998 το αργότερο.

Άρθρο 6

Η διάρκεια ισχύος των πιστοποιητικών εισαγωγής λήγει την τελευταία ημέρα του δεύτερου μήνα μετά από την έκδοσή τους.

Άρθρο 7

Η μέγιστη ετήσια ποσότητα των 3 000 τόνων των προϊόντων που αναφέρονται στο άρθρο 1 δεν μπορεί να μεταφερθεί από το ένα έτος στο άλλο.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ωστόσο, τα πιστοποιητικά εισαγωγής για τα οποία έχουν υποβληθεί αιτήσεις μεταξύ της 10ης και της 31ης Δεκεμβρίου 1997 εκδίδονται από τις αρχές των κρατών μελών μετά από προηγούμενη έγκριση των υπηρεσιών της Επιτροπής, σύμφωνα με τη σειρά της υποβολής τους και εντός του ορίου της μέγιστης ποσότητας των 3 000 τόνων για την Κοινότητα.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 263 της 19. 9. 1991, σ. 1.

(2) ΕΕ L 329 της 29. 11. 1997, σ. 50.

(3) ΕΕ L 177 της 1. 7. 1981, σ. 4.

(4) ΕΕ L 206 της 16. 8. 1996, σ. 43.

(5) ΕΕ L 318 της 20. 12. 1993, σ. 18.

(6) ΕΕ L 331 της 2. 12. 1988, σ. 1.

(7) ΕΕ L 194 της 23. 7. 1997, σ. 5.

(8) ΕΕ L 141 της 24. 6. 1995, σ. 16.

(9) ΕΕ L 145 της 27. 6. 1968, σ. 12.

ΠΑΡΑΡΤΗΜΑ

Αναλογία ζάχαρης στα προϊόντα που λαμβάνεται υπόψη για τον καθορισμό των ποσοτήτων που μπορούν να απολαύουν του καθεστώτος σώρευσης καταγωγής

(Ποσοστά που αναφέρονται στο άρθρο 1 παράγραφος 2 τελευταία περίπτωση)

>ΘΕΣΗ ΠΗΝΑΚΑ>